stanford-oval/wikipedia huggingface dataset:
פיטר סאליס
הערות שוליים

↑  Rubin, Rebecca (5 ביוני 2017). "Peter Sallis, Voice of Wallace in 'Wallace & Gromit' Films, Dies at 96". Variety. נבדק ב-6 ביוני 2017. {{cite news}}:  (עזרה)
↑  Who's Who in the Theatre, sixteenth edition, Ian Herbert et al, 1977, pg 1094
↑  Summer Wine and other stories, Peter Sallis, 2014, John Blake Publishing, pg 4
1 2 3 4  "Peter Sallis dead: Last of the Summer Wine actor who found fame in latter years as Wallace and Gromit voiceover". Independent. נבדק ב-5 ביוני 2017. {{cite web}}:  (עזרה)
1 2 3 4 5 6 7 8  "Peter Sallis Obituary". Guardian. נבדק ב-5 ביוני 2017. {{cite web}}:  (עזרה)
↑  "Wallace and Gromit actor Peter Sallis dies, aged 96". www.msn.com. 5 ביוני 2017. נבדק ב-6 ביוני 2017. {{cite news}}:  (עזרה)
1 2 3  Sallis, Peter. Fading Into The Limelight. ISBN 9781409105725.
1 2 3 4 5  "Peter Sallis". BFI. נבדק ב-5 ביוני 2017. {{cite web}}:  (עזרה)
↑  ""Danger Man" Find and Destroy (1961)". The Internet Movie Database. נבדק ב-15 בפברואר 2010. {{cite web}}:  (עזרה)
↑  Mulkern, Patrick (29 ביוני 2009). "The Ice Warriors". Radio Times. נבדק ב-6 ביוני 2017. {{cite news}}:  (עזרה)
↑  "Last of the Summer Wine and Wallace and Gromit actor Peter Sallis dies aged 96". Radio Times. 5 ביוני 2017. נבדק ב-6 ביוני 2017. {{cite news}}:  (עזרה)
↑  "25 Curious British TV Comedies That Only Had One Series". Curious British Telly. נבדק ב-6 ביוני 2017. {{cite news}}:  (עזרה)
↑  Contemporary Legend: The Journal of the International Society for Contemporary Legend Research. Vol. 5. Hisarlik Press. 1995. p. 36.
↑  McFarlane, Brian, ed. (2016). The Encyclopedia of British Film: Fourth edition. Oxford University Press. p. 1998. ISBN 9781526111968.
↑  "John Wyndham: A BBC Radio Drama Collection". Penguin Random House. אורכב מ-המקור ב-2018-04-26. נבדק ב-2017-06-07.
↑  "The Monday Play: When the Wind Blows – BBC Radio 4 FM – 7 February 1983 – BBC Genome". genome.ch.bbc.co.uk. נבדק ב-5 ביוני 2017. {{cite web}}:  (עזרה)
↑  "Belonging (2004)". www.themoviescene.co.uk.
1 2  "Last of the Summer Wine star Peter Sallis has died". Huddersfield Daily Examiner. נבדק ב-5 ביוני 2017. {{cite web}}:  (עזרה)
↑  Sallis, Peter (2006). Fading Into The Limelight: The Autobiography (illustrated ed.). Orion. ISBN 9780752875965.
↑  Ritman, Alex (5 ביוני 2017). "Peter Sallis, Voice of Wallace in 'Wallace & Gromit' Films, Dies at 96". Hollywood Reporter. נבדק ב-6 ביוני 2017. {{cite news}}:  (עזרה)
↑  "Peter Sallis obituary". The Guardian. 5 ביוני 2017. נבדק ב-5 ביוני 2017. {{cite news}}:  (עזרה)
↑  "Sallis Marries Usher". London Evening Standard. gettyimages.co.uk. נבדק ב-20 באוגוסט 2012. {{cite web}}:  (עזרה)
↑  "BBC Radio 4 – Desert Island Discs, Peter Sallis". BBC.
↑  "Actor Peter Sallis dies aged 96". BBC News.
| --- | --- |
בקרת זהויות :  NLI: 987007421797105171  PLWABN: 9810631615605606  BNE: XX6101992  BnF: cb14223819t (data)  GND: 132599465  ISNI: 0000 0001 1473 7079  LCCN: no97002741  MusicBrainz: 8f9b6222-1d83-4dde-b4b6-1ea2c763af2a  NKC: pna2006334430  NLA: 35231816  NLK: KAC2020Q6998  NTA: 320434966  SNAC: w6rn3d09  SUDOC: 088520188  Trove: 874765  VIAF: 62713349   WorldCat (עם VIAF): 62713349
עונת 2017/2018 בליגה הלאומית בכדורגל נשים

| --- | --- |
ליגה לאומית בכדורגל נשים
 תקופת התחרות:  17 באוקטובר 2017 – 22 באפריל 2018 (188 ימים)
 מספר משחקים:  58
 מספר שערים:  396 (6.83 בממוצע למשחק)
 מלכת השערים:  ולאא חוסיין (הפועל באר שבע) – 35 שערים
 → 2016/20172018/2019 ←
עונת 2017/2018 בליגה לאומית בכדורגל נשים הייתה העונה ה-9 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-17 באוקטובר 2017 והסתיימה ב-22 באפריל 2018. לעונה זו נרשמו 8 קבוצות אך בסופו של דבר לקחו בה חלק 7 קבוצות בלבד.
בנות סכנין שנשרה מליגת העל נרשמה לליגה אך בסופו של דבר התפרקה ולא לקחה חלק בעונה זו. הפועל כפר סבא חדלה להתקיים לאחר עונה אחת ולא נרשמה לליגה. מכבי בנות עמק חפר והפועל בנות פרדסיה הוקמו והצטרפו לליגה. גם בית"ר בנות עירוני מעלה אדומים הצליחו להעמיד קבוצה ונרשמו לליגה.
כיוון שנרשמו 8 קבוצות, התכנית הייתה לקיים שני סיבובים בני 7 מחזורים כל אחד - 14 מחזורים בסך הכל. לאחר מכן יחולקו הקבוצות לפלייאוף עליון ותחתון, כשבכל אחד 4 קבוצות, במסגרתו תשחק כל קבוצה מול המתחרות בפלייאוף עוד שני משחקים (בית וחוץ), כלומר עוד 6 משחקים. בסך הכל כל קבוצה הייתה אמורה לשחק 20 משחקים. הקבוצה שתסיים ראשונה בפלייאוף העליון תעפיל לליגה הראשונה והקבוצה השנייה תתמודד מול השלישית בפלייאוף התחתון בליגת העל על הזכות לשחק בליגה הראשונה.
בפועל, בעקבות התפרקות בנות סכנין, שיחקו במסגרת שני הסיבובים הראשונים 12 משחקים בלבד. קבוצות הפלייאוף העליון שיחקו עוד 6 משחקים אך קבוצות הפלייאוף התחתון שיחקו עוד 4 משחקים בלבד. בסה"כ שיחקו קבוצות הפלייאוף העליון 18 משחקים וקבוצות הפלייאוף התחתון 16 משחקים בלבד.
הפועל באר שבע סיימה ראשונה ועלתה לליגת העל.
בנות אילת סיימה שנייה אך הפסידה במשחק המבחן מול בנות נתניה מליגת העל ונשארה בליגה הלאומית.
טבלת הליגה הסדירה בסיום הסיבוב השני

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל באר שבע | 12 | 11 | 1 | 0 | 93 | 5 | 88 | 34 | העפילו לפלייאוף עליון |
| 2 | בנות אילת | 12 | 10 | 1 | 1 | 41 | 11 | 30 | 31 | העפילו לפלייאוף עליון |
| 3 | מכבי צור שלום ביאליק | 12 | 6 | 1 | 5 | 36 | 41 | 5- | 19 | העפילו לפלייאוף עליון |
| 4 | בית"ר בנות עירוני מעלה אדומים | 12 | 5 | 1 | 6 | 25 | 31 | 6- | 16 | העפילו לפלייאוף עליון |
| 5 | מכבי בנות עמק חפר | 12 | 5 | 0 | 7 | 44 | 42 | 2- | 15 | פלייאוף תחתון |
| 6 | הפועל בנות פרדסיה | 12 | 2 | 0 | 10 | 17 | 55 | 38- | 6 | פלייאוף תחתון |
| 7 | מכבי באר שבע | 12 | 1 | 0 | 11 | 12 | 83 | 71- | 3 | פלייאוף תחתון |
טבלאות הליגה הסדירה בסיום העונה > טבלת הפלייאוף העליון בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל באר שבע | 18 | 17 | 1 | 0 | 144 | 5 | 139 | 52 | העפילה לליגת העל |
| 2 | בנות אילת | 18 | 14 | 1 | 3 | 59 | 32 | 27 | 43 | הפסידה במשחק המבחן לבנות נתניה מליגת העל 0–3 ונשארה בליגה הלאומית |
| 3 | מכבי צור שלום ביאליק | 18 | 8 | 1 | 9 | 46 | 69 | 23- | 25 |  |
| 4 | בית"ר בנות עירוני מעלה אדומים | 18 | 5 | 1 | 12 | 32 | 68 | 36- | 16 |  |
טבלאות הליגה הסדירה בסיום העונה > טבלת הפלייאוף התחתון בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 5 | מכבי בנות עמק חפר | 16 | 8 | 0 | 8 | 77 | 47 | 30 | 24 |  |
| 6 | הפועל בנות פרדסיה | 16 | 5 | 0 | 11 | 33 | 68 | 35- | 15 |  |
| 7 | מכבי באר שבע | 16 | 1 | 0 | 15 | 13 | 115 | 102- | 3 |  |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל ולאא חוסיין | הפועל באר שבע | 35 |
| 2 | ישראל ספיר בוסקילה | הפועל באר שבע | 32 |
| 3 | ישראל עופרי מרגלית | מכבי בנות עמק חפר | 22 |
| 4 | ישראל שביט אסולין | מכבי צור שלום ביאליק | 20 |
| 5 | ישראל חן לוי | הפועל באר שבע | 18 |
ראו גם

גביע המדינה בכדורגל נשים 2017/2018
פוקואיזאורוס

| פוקואיזאורוס |
| --- | --- |
 שלד של פוקואיזאורוס
תקופה
קרטיקון תחתון 125 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
סוג:: פוקואיזאורוס
מין:: Fukuisaurus tetoriensis
שם מדעי
 Fukuisaurus tetoriensis

פוקואיזאורוס (שם מדעי: Fukuisaurus; מילולית: "הלטאה של פוקואי") הוא סוג של דינוזאור צמחוני מקבוצת האורניתופודה שחי ביפן במהלך הקרטיקון לפני 125 מיליון שנה מזמננו. במראהו היה קרוב לאיגואנודון, אך היה קטן יותר והיה מאבות ההדרוזאוריים. הוא התגלה בתצורת קיטדני (אנ') שבהונשו, יפן, ותואר בשנת 2003. סוג זה כלל מין אחד - Fukuisaurus tetoriensis, הקרוי על שם קבוצת טטורי (Tetori Group). בהמשך התגלו ממצאים נוספים שהשתייכו לסוג זה.
מאפיינים

הפוקואיזאורוס היה אורניתופוד קטן יחסית והחוקר גרגורי ס. פאול העריך ב-2010 שהגיע לאורך 4.5 מטרים ולמשקל 400 קילוגרם. בדומה לאיגואנודון היה בעל גפיים קדמיות קצרות בעלות מעט זיזים על הכפות והיה בעל חוליות זנב גדולות שעזרו ליציבה. היו לו לסתות קצרות עם חוטם כפוף כמו של האלטירינוס, ובתוך הלסת שורה של שיניים קצרות אחוריות שעזרו לטחינת מזון. הוא התקיים ביערות של יפן מלפני 125 מיליון שנה, אולי בעדרים קטנים כמו קרוביו וניזון מעלים או מצמחייה קרקעית.
החוקרים חלוקים על שיוכו אף שמוסכם שהוא שייך לקבוצה איגואנודונטיה. חלק מהחוקרים רואים בו בן למשפחת האיגואנודוניים בעוד אחרים רואים בו דמוי הדרוזאור. כיום הוא נחשב לטקסון ללא מקור בקבוצה אנקילופולקסיה.
פלקס (פרוטוקול)

פלקס (באנגלית: FLEX) הוא פרוטוקול תקשורת שפותח על ידי חברת מוטורולה ומשמש במכשירי זימונית. פלקס מספק תקשורת חד-כיוונית בלבד (מהספק למכשיר הזימונית), אך פרוטוקול קשור בשם ReFLEX מספק הודעות דו-כיווניות.
הפּרוֹטוֹקוֹל

שידור נתוני הודעות נעשה באחד מארבעה מצבים: 1600/2, 3200/2, 3200/4 או 6400/4. כל המצבים משתמשים באפנון FSK (אנ'). במצב 1600/2 זה אות FSK בן 2 רמות המשודר במהירות של 1600 ביט לשנייה. במצב 3200/2, זהו אות FSK בן 2 רמות המועבר במהירות של 3200 ביטים לשנייה. במצב 3200/4, זהו אות FSK בן 4 רמות המשודר ב-1600 סמלים לשנייה. כל סמל בן 4 רמות מייצג שני ביטים עבור קצב סיביות של 3200 ביט לשנייה. ב-6400/4, זהו אות FSK בן 4 רמות המשודר ב-3200 סמלים לשנייה או 6400 ביט לשנייה.
הנתונים מועברים בסט של 128 פריימים שלוקח 4 דקות להשלמתם. כל פריים מכיל סנכרון ואחריו 11 בלוקי נתונים. בלוקי הנתונים מכילים 256, 512 או 1,024 סיביות עבור 1600, 3200 או 6400 סיביות לשנייה בהתאמה.
הפרוטוקול תוכנן כדי לאפשר כיבוי של מקלט הזימונית בחלק גדול מהזמן ובכך לחסוך בשימוש בסוללה.
בטיחות

הנתונים המועברים באמצעות FLEX אינם מוצפנים. קוד תיקון שגיאות BCH (אנ') משמש לשיפור שלמות הנתונים, אם כי הוא אינו מאובטח מבחינה קריפטוגרפית.
דווח על מקרים של אנשים שהאזינו באופן פעיל לתעבורת זימונית (חוקרים פרטיים, ארגוני חדשות וכו').[דרוש מקור]
משתמשים

בהולנד שירותי החירום משתמשים בפרוטוקול FLEX ברשת הזימוניות הארצית P2000. ניתן לעקוב אחר התעבורה ברשת זו באופן מקוון.
באוסטרליה הדרומית רשת הזימוניות SAGRN של המדינה למערכת שירותי חירום (CFS, SES, MFS ו-SAAS) מופעלת על פי פרוטוקול FLEX 1600, וניתן לנטר אותה באופן מקוון.
הערות שוליים

↑  "p2000.net". www.p2000.net. נבדק ב-2020-05-24.
↑  "Live SA GRN Pager Feed". www.cfsscan.com. נבדק ב-2022-01-13.
עוזי בנזימן

| --- | --- |

עוזי בנזימן, אוגוסט 2009
 לידה:  18 במרץ 1941 (בן 83) המנדט הבריטי ירושלים, פלשתינה (א"י) 
 מדינה:  ישראל ישראל
 השכלה:  האוניברסיטה העברית בירושלים 
 מעסיק:  העין השביעית, הארץ 
 בן או בת זוג:  חגית בנזימן 
 צאצאים:  נעמה בנזימן, יותם בנזימן 
 פרסים והוקרה:  פרס סוקולוב 
 
עוזי בֶּנזימַן (נולד ב-18 במרץ 1941) הוא עיתונאי ישראלי, מייסד ועורך כתב העת "העין השביעית", עיתונאי ב"הארץ" בשנים 1965–2008, חבר הנהלת העיתון וחתן פרס סוקולוב לעיתונות הכתובה לשנת 2006.
ביוגרפיה

נולד וגדל בירושלים, דור שביעי בעיר, לאסתר ויוסף בנזימן, צאצא למשפחה מ"היישוב הישן". אחד מאבות אבותיו נמנה עם המשפחות שיצאו מהעיר העתיקה והקימו את שכונת מאה שערים. גדל בבית דתי-לאומי במשפחה בעלת תודעה פוליטית. בתקופת המנדט כתב אביו בעיתונים "תשע בערב" ו"הבוקר". למד בבית הספר הדתי "מעלה" והיה חבר בשבט הצופים הדתי "משואות". את שירותו הצבאי עשה בשנים 1959–1961 בנח"ל, במסגרתו שירת חלק מהתקופה בקיבוץ עין צורים ובחלק אחר היה מדריך שליח בשבט "משואות" בירושלים.
למד לתואר ראשון בהיסטוריה כללית ובמדעי המדינה באוניברסיטה העברית. ב-1961 פרסם לראשונה מאמר בעיתונות בשם בדוי, ולאחר תקופות קצרות שבהן עבד בעיתונים "מעריב" ו"חרות", התקבל ב-1965 לעבודה ב"הארץ", שם עבד עד פרישתו לגמלאות ב-2008.
בשנות ה-90 לימד בנזימן במשך מספר שנים עריכה עיתונאית בחוג ללשון עברית באוניברסיטה העברית. ישב בוועד המנהל ועמד בראש התחום לאתיקה בתקשורת במרכז לאתיקה בירושלים בשנים 2000–2006. חבר ועדת הרפרטואר של תיאטרון ירושלים החל משנת 1995.
ספריו > ירושלים – עיר ללא חומה

זהו ספרו הראשון של בנזימן, שראה אור בהוצאת שוקן בשנת 1973. הספר דן בתהליכי קבלת ההחלטות שהביאו לאיחוד ירושלים ב-1967 ובוחן את הסוגיות: איך החליטו לכבוש את מזרח ירושלים, איך החליטו לאחד את העיר, מי היו האנשים שהשתתפו בקבלת ההחלטות ומה הייתה מידת השפעתם. הממצא העיקרי שבנזימן הגיע אליו הוא שמשה דיין, שהיה שר הביטחון בשנים 1967–1974, הוא האיש שהניע בפועל את מהלכי הממשלה שהביאו לאיחוד העיר.
ספריו > ראש הממשלה במצור

הספר יצא לאור בהוצאת אדם-דביר בשנת 1981. הספר בוחן את התנהלותו של הצד הישראלי בעת המשא ומתן לשלום עם מצרים בשנים 1977–1979. התזה של הספר היא שראש הממשלה, מנחם בגין, אמנם חולל את המהלך, אבל במידה לא קטנה התהליך נשמט מידיו ועבר לידיה של קבוצת האנשים שסובבה אותו – שר החוץ משה דיין, שר הביטחון עזר ויצמן, יועצו האסטרטגי של שר הביטחון אברהם טמיר, והיועץ המשפטי לממשלה (ובהמשך, שופט בית המשפט העליון) אהרן ברק. החבורה הזו ניהלה בפועל את המשא ומתן מול המצרים ומול הממשל האמריקאי שתיווך בו, והיא (בעיקר ברק ודיין) הניעה את ראש הממשלה להתפשר על עמדותיו הראשוניות – דינמיקה קבוצתית שאיפשרה להגיע לחתימה על חוזה השלום.
ספריו > לא עוצר באדום

הספר ראה אור בהוצאת אדם בעברית ובאנגלית בשנת 1985 והוא דיוקן של אריק שרון. בנזימן טוען בספר ששרון, החל מילדותו וכתוצאה מהסביבה שבה גדל, ניחן באישיות תוקפנית שבאה לידי ביטוי בפועלו הציבורי. שרון מתואר בספר כאדם בעל כישרונות גדולים, פיקח וערמומי, המסוגל להניע דברים ולסחוף אחריו חסידים, אך עם זאת, כאיש נוקם ונוטר המגלה חשדנות קיצונית כלפי הסביבה שבה הוא פועל. בנזימן מנסה להראות כיצד בתפקידים בכירים שמילא שרון בצה"ל ובממשלה (הספר נכתב לפני ששרון נבחר לראשות הממשלה) הוא נהג להערים על הממונים עליו ולהעמיד אותם בפני עובדות מוגמרות.
ספריו > דיירי משנה

ספר זה כתב בנזימן ביחד עם העיתונאי והסופר עטאללה מנצור והוא יצא לאור בהוצאת כתר בשנת 1992. הספר עוסק במעמדם האזרחי הנחות של ערביי ישראל ומצביע על ההחלטות השלטוניות שגרמו לקיפוחם. בנזימן ומנצור טוענים שהנהגת המדינה ביקשה להבטיח את ההגמוניה של הרוב היהודי והיא השיגה זאת באמצעות מהלכים שלטוניים עקביים – בתחומי החקיקה, התקינה, המדיניות המעשית – שנועדו למנוע מהאוכלוסייה הערבית להתפתח למיעוט לאומי מגובש, המסוגל לאיים על אופייה היהודי והציוני של המדינה.
ספריו > אמת דיברתי

ספר זה ראה אור בהוצאת כתר בשנת 2002 והוא מתאר את גלגולי תביעת הדיבה שהגיש אריאל שרון נגד בנזימן ועיתון "הארץ", עד לדחייתה בבית המשפט העליון. הספר מציג את גרסתו של בנזימן על נסיבות הגשת התביעה, שלבי הדיון בה בערכאות השונות, המרדף שניהל אחר ראיות להוכחת צדקתו, וההשפעה שהייתה להליך הממושך הזה על סדר יומו. האבחנה העיקרית של המחבר היא שאנשים ידועים ביותר, שמילאו תפקידי מפתח בממשלה ובצה"ל בתקופת מלחמת לבנון הראשונה, נרתעו מלהעיד בבית המשפט בגלל רצונם להימנע מעימות עם שרון.
משפחתו

אשתו של עוזי בנזימן, ד"ר חגית בנזימן, היא מורה בכירה בדימוס במחלקה לפסיכולוגיה באוניברסיטה העברית וסופרת ילדים (אביה, ד"ר משה אָטֵר (אטינגר), היה עיתונאי, סופר ומתרגם, העורך הכלכלי של "הארץ" ושל "ג'רוזלם פוסט"). בתם נעמה בנזימן היא מאיירת ספרי ילדים וסופרת. בנם ד"ר יותם בנזימן הוא חוקר פילוסופיה (חתנו של העיתונאי רם עברון). בתם ראומה, שהייתה פסיכולוגית קלינית, נפטרה מסרטן בשנת 2007 בגיל 35. בנם הצעיר, ד"ר יובל בנזימן, מתמחה בסכסוך הישראלי-ערבי, ומשמש יועץ אקדמי ביוזמת ז'נבה. בן דודו הוא העיתונאי ואיש התקשורת ראודור בנזימן.
ספריו

ירושלים – עיר ללא חומה, הוצאת שוקן, 1973.
ראש ממשלה במצור, הוצאת דביר-אדם, 1981.
לא עוצר באדום , הוצאת אדם, 1985.
בנוסח אנגלי: (Uzi Benziman, Sharon: An Israeli Caesar, Adamas Pubns (December 1985
דיירי משנה, עם עטאללה מנצור, הוצאת כתר, 1992.
אמת דיברתי, הוצאת כתר, 2002.
ספרים בעריכתו

של מי הארץ הזאת, עורך; הוצאת המכון הישראלי לדמוקרטיה, 2006.
איפה טעינו, עורך; הוצאת המכון הישראלי לדמוקרטיה, 2008.
מאמרים עיוניים

"אמת עיתונאית, אמת משפטית: לקחים ממשפט שרון נגד "הארץ"", בתוך: שקט, מדברים! התרבות המשפטית של חופש הביטוי בישראל מיכאל בירנהק, (עורך), 2006.
"Patient's Condition – Severe but Stable", The press and the medical community: Mutual–Expectations Surrounding the Health of National Leaders. In: IMAJ (Israel Medical Association Journal), Vol. 8, November 2006.
הערות שוליים

↑  ענת קם‏, עוזי בנזימן עוזב את עיתון הארץ, באתר וואלה, 24 בספטמבר 2008
↑  "ראש ממשלה במצור", דביר - ספרי אדם, 1981, עמודים 19-17.
↑  "לא עוצר באדום", הוצאת אדם, 1985, עמודים 260-239; זאב שיף, אהוד יערי, "מלחמת שולל", שוקן, 1984, 124-119, 149-144, 190-183, 206-199, 226-223; אריה נאור, "ממשלה במלחמה", "להב", בית הוצאה לאור, עמודים 72-54.
↑  "אמת דיברתי", כתר – הוצאה לאור 2002, עמודים 13–14.
↑  מאת שמואל דקלו, ‏שרון מערער לבית המשפט העליון על פסק הדין בנושא מלחמת לבנון, באתר גלובס, 18 בינואר 1998
↑  משה ריינפלד, העליון: המאמר על שרון נכתב "בתום לב", באתר הארץ, 18 בפברואר 2002
זאב סגל, חופש הביטוי גובר במקרים של אישי ציבור, באתר הארץ, 18 בפברואר 2002
↑  "איפה טעינו - עיתונאים מתבוננים על עצמם", המכון הישראלי לדמוקרטיה, 2007, עמוד 11.
↑  נחום ברנע, ריסר ישראלי - שרון -לא עוצר באדום - מאת: עוזי בנזימן, כותרת ראשית, 18 בדצמבר 1985
↑  משה נגבי, בדידותו של העיתונאי הלוחם על ערכיו, באתר הארץ, 20 באוגוסט 2002
| --- | --- |
בקרת זהויות :  NLI: 987007301483305171  GND: 1112497005  ISNI: 0000 0000 6667 3356  LCCN: n82147245  NTA: 073178063  SUDOC: 07671103X  VIAF: 47174388   WorldCat (עם VIAF): 47174388
פנדה מיקרוטה

| פנדה מיקרוטה |
| --- | --- |

תקופה
סוף פליוקן- תחילת פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: פנדה
מין:: פנדה מיקרוטה
שם מדעי
 Ailuropoda microta ‏וונג'ונג, 1962

פנדה מיקרוטה (שם מדעי: Ailuropoda microta) היא מין של יונק נכחד ממשפחת הדוביים ומהסוג פנדה, בו כלול בימינו רק המין פנדה ענקית. פנדה מיקרוטה חיה מסוף הפליוקן ועד לתחילת הפליסטוקן בסין הפרהיסטורית ונחשבת לקדומה מכל מיני הפנדות. ממצאיה התגלו בגואנגשי בדרום סין כממצא מלפני שני מיליון שנה במערה מאבן גיר, ובה גולגולת קטנה שהזכירה בצורתה גולגולת של פנדה ענקית, אך הגיעה לחצי מהגודל וכן מספר עצמות קרובות. המין הוגדר ב-1962 בידי החוקר פיי וונג'ונג (אנ').
פנדה מיקרוטה הגיעה לאורך של מטר אחד ולמשקל 45 קילוגרם בממוצע, קטנה בהרבה מהפנדה המודרנית, המגיעה לאורך 1.5 מטר ולמשקל של 75 עד 165 קילוגרם. היא הייתה בעלת זנב בולט יותר מזה של הפנדה הענקית וייתכן שהייתה בעלת פרווה בגוון דומה. מבנה השיניים שלה שהיו בעלי סימני שחיקה ייחודיים המוכיחים שניזונה, כמו קרובתה, בעיקר מחזרן. מחישוב זה נראה שאבות הפנדה נפרדו משאר הדובים לפני שלושה מיליון שנה בקירוב.
פלאצ'ינטה נוסח הורטובאג'

| --- | --- |

 
 מאכלים
 סוג:  חביתית, מנה על בסיס בקר, מנת בקר 
 מוצא:  הונגריה 
 מרכיבים עיקריים:  גולאש, חביתית 
 
פלאצ'ינטה נוסח הורטובאג', או קרפ בשר של הורטובאג' (בהונגרית: Hortobágyi palacsinta) הוא מומחיות אוכל הונגרית.
מאפיינים

מדובר על פלאצ'ינטה (קרפ/פנקייק דק) מלוח במילוי פרקלט טחון (ראגו ברוטב העשוי מרוטב הפרקלט בתוספת שמנת חמוצה. לרוב הוא מופיע כמתאבן בתפריטים, אך בשל אופיו הממלא ניתן לאכול אותו גם כמנה עיקרית.
מקור

על אף שמה של המנה, היא במקורה למעשה איננו בהורטובאג' (אזור נופי גדול באלפלד ההונגרי}, המנה הומצאה על ידי שף הונגרי עבור התערוכה העולמית בבריסל ב-1958. הוא הפך מהר מאוד למאכל פופולרי בזכות טעמו הייחודי וקלות ההכנה שלו. מתכון דומה פורסם כבר בהונגריה בשנות ה-30.
הכנה

שני המרכיבים הבסיסיים של המנה הם פלאצ'ינטה ופרקלט. הפלצ'ינטה מעט עבה מהרגיל, הקרפים העבים מטוגנים קלות ממולאות בבשר פרקלט טחון ללא הרוטב. את המילוי אפשר לתבל פחות או יותר לפי הטעם. ניתן להוסיף גם שום, פפריקה, רסק עגבניות, פלפל שחור, זרעי כרוויה או חרדל מינימלי ביותר. בעיקרון, אפשר להכין אותו מכל סוג של פרקלט, אבל פרקלט עגל נחשב לפופולרי ביותר.
דפי הפלאצ'ינטה במילוי בשר טחון לרוב לא מגלגלים, אלא מקפלים לארבע כמו שקית (בניגוד לקרפים המתוקים), יוצקים עליהם רוטב העשוי מרוטב פרקלט ושמנת חמוצה, ואז מחממים בתנור. לפני ההגשה אפשר לקשט במעט שמנת חמוצה, רוטב פרקלט ופטרוזיליה ולפזר מעל גם גבינה מגורדת. מנה מורכבת בדרך כלל משני פלאצ'ינטה.
פעמים רבות מכינים את המנה תוך שימוש בשארית של פרקלט, אך מכינים אותו על ידי טחינת השאריות ובהמשך תיבולן.
ראו גם

הורטיבאג'י באופן מסורתי ושונה מצד השף של ביווש
מתכון אחד מני רבים
פנקייק הבשר המסורתי מבית הורטובאג' - אם נשארו תבשיל מסוף השבוע, femina.hu
לקריאה נוספת

מבריסל לבריסל 2012. 22 באוקטובר, gaultmillau.hu
עונת 2016/2017 בפרמייר ליג

| --- | --- |
 תקופת התחרות:  13 באוגוסט 2016 – 21 במאי 2017 (282 ימים) 
 מספר משתתפות:  20
 הזוכה:  צ'לסי
 מספר משחקים:  380
 מספר שערים:  1064 (2.8 בממוצע למשחק)
 מספר צופים:  13,612,316 (35,822 בממוצע למשחק)
 מלך השערים:  אנגליה הארי קיין (29 שערים) (טוטנהאם)
 השחקן המצטיין:  צרפת אנגולו קאנטה (צ'לסי)
 → 2015/20162017/2018 ←
 
עונת 2016/2017 הייתה העונה ה-25 במסגרת הפרמייר ליג האנגלית. העונה החלה ב-13 באוגוסט 2016 והסתיימה ב-21 במאי 2017.
ברנלי, האל סיטי ומידלסברו הצטרפו לליגה בפתיחת העונה.
כחלק מתהליך המיתוג מחדש של הליגה הוחלט, לראשונה, כי הליגה תהיה ללא ספונסר ראשי.
בתואר האליפות זכתה צ'לסי, שעבורה היה זה תואר שישי בכל הזמנים באנגליה וחמישי בפרמייר ליג. היורדות לפוטבול ליג צ'מפיונשיפ היו האל סיטי, מידלסברו וסנדרלנד. הארי קיין זכה בתואר מלך השערים עם 29 כיבושים במהלך העונה.
קבוצות

בעונה לקחו חלק 20 קבוצות - 17 קבוצות ששיחקו בעונה הקודמת, אליהן הצטרפו ברנלי, האל סיטי ומידלסברו, שסיימו את העונה הקודמת בשלושת המקומות הראשונים בצ'מפיונשיפ.
צ'לסי זכתה באליפות, זכייה שישית בתולדות המועדון. צ'לסי, טוטנהאם ומנצ'סטר סיטי, שסיימו בשלושת המקומות הראשונים הבטיחו את מקומן בשלב הבתים בעונה הבאה של ליגת האלופות. ליברפול, שסיימה במקום הרביעי, הבטיחה את מקומה בשלב הפלייאוף של המפעל. ארסנל ומנצ'סטר יונייטד, שסיימו במקומות החמישי והשישי בהתאמה, הבטיחו את מקומן בשלב הבתים של העונה הבאה בליגה האירופית. אברטון, שסיימה את העונה במקום השביעי, זכתה בכרטיס לשלב הפלייאוף של מוקדמות הליגה האירופית.
האל סיטי ומידלסברו, שעלו לליגה בתחילת העונה, ירדו בסיומה לליגה השנייה. אליהן הצטרפה סנדרלנד, שסיימה את הליגה במקום האחרון.
קבוצות > אצטדיונים

ווסטהאם עברה לשחק בעונה זאת באצטדיון האולימפי כאצטדיון הבית של הקבוצה. האצטדיון, בעל קיבלות של 60 אלף צופים, אך בשל מגבלות בטיחות הוגבל המספר המקסימלי של צופים ל-57 אלף.
טוטנהאם צמצמה את מספר הצופים בפינה הצפון-מזרחית של אצטדיון וייט הארט ליין בשל עבודות הבנייה של האצטדיון החדש.
| קבוצה | מיקום | אצטדיון | תכולה |
| --- | --- | --- | --- |
| ארסנל | לונדון | אצטדיון האמירויות | 60,388 |
| ברנלי | ברנלי | טרף מור | 22,619 |
| בורנמות' | בורנמות' | אצטדיון דין קורט | 12,000 |
| צ'לסי | לונדון | סטמפורד ברידג' | 41,798 |
| קריסטל פאלאס | לונדון | סלהרסט פארק | 26,255 |
| אברטון | ליברפול | גודיסון פארק | 40,537 |
| ווטפורד | ווטפורד | ויקארג' רואד | 21,507 |
| לסטר סיטי | לסטר | קינג פאוור | 32,262 |
| ליברפול | ליברפול | אנפילד | 45,276 |
| מנצ'סטר סיטי | מנצ'סטר | אצטדיון סיטי אוף מנצ'סטר | 47,805 |
| מנצ'סטר יונייטד | מנצ'סטר | אולד טראפורד | 75,731 |
| האל סיטי | האל | קינגסטון קומיוניקיישנס | 25,400 |
| מידלסברו | מידלסברו | אצטדיון ריברסייד | 33,746 |
| סאות'המפטון | סאות'המפטון | אצטדיון סנט מרי | 32,589 |
| סטוק סיטי | סטוק-און-טרנט | אצטדיון בריטניה | 27,740 |
| סנדרלנד | סנדרלנד | אצטדיון האור | 48,707 |
| סוונסי סיטי | סוונסי | אצטדיון ליברטי | 20,750 |
| טוטנהאם הוטספר | לונדון | וייט הארט ליין | 36,284 |
| וסט ברומיץ' אלביון | וסט ברומיץ' | ההות'ורנס | 27,000 |
| וסטהאם יונייטד | לונדון | האצטדיון הואלימפי | 57,000 |